Elea
Elea () eli Hyele (), roomalaisella kaudella Velia (lat.), oli antiikin aikainen kaupunki ja kaupunkivaltio ("polis") Suur-Kreikassa eli Magna Graeciassa nykyisen Italian alueella. Sen arkeologinen alue sijaitsee nykyisen Casal Velinon kunnan alueella lähellä nykyistä Castellammare di Velian kaupunkia.
Elche
Elche, katalaaniksi Elx on kaupunki Espanjassa Valencian Baix Vinalopón comarcassa lähellä Välimerta. Sen asukasluku vuonna 2014 oli noin 229 000. Vinalopó-joki virtaa kaupungin halki.